**Lisa 1 - Nõuded täitja meeskonnale**

1. **Täitja (inseneri) meeskond**
   1. Täitja peab teenuse osutamiseks moodustama piisava suuruse ja kogemustega täitja meeskonna, kuhu peavad kuuluma sobivalt kvalifitseeritud eriala spetsialistid, kes on tehniliselt kompetentsed oma kohustuste täitmiseks (n.t. arheoloogiliste tööde järelevalve spetsialisti, ihtüoloogi jne);
   2. Täitja meeskond peab sisaldama vastavalt hankes esitatud kvalifitseerimistingimustele vähemalt järgmisi võtmeisikuid:

* Maaparanduse omanikujärelevalve vastutav spetsialist

Ja/või

* Teede järelevalveinsener;
  1. Lepingus nimetatud täitja meeskonna arvu ja koosseisu saab lühiajaliseks perioodiks kooskõlastatult tellijaga muuta vastavalt tööde iseloomule ja intensiivsusele objektil;
  2. Järelevalveinsener võib volitada omanikujärelevalve kvaliteedi tagamise plaani kaudu oma meeskonna liikmeid erinevaid objektitööga seotud ülesandeid täitma;
  3. Tellija ei kooskõlasta võtmeisikut, kui võtmeisik on tellija nõudmisel tellijaga eelnevalt sõlmitud lepingust 3 aasta jooksul välja vahetatud seoses võtmeisiku tegevusega;
  4. Võtmeisikud ja nende vastutus kirjeldatakse omanikujärelevalve kvaliteedi tagamise plaanis. Täitja meeskonna liikmete arv ja isikud võivad olla ajas muutuvad, kuid kõik meeskonna liikmete muudatused tuleb eelnevalt tellijaga kooskõlastada. Tellija võib keelduda kooskõlastamisest, kui esitatud isikud ei vasta lepingus sätestatud nõuetele;
  5. Täitja peab tagama lepingu Lisas 2 nimetatud tööprotsesside juurde meeskonnaliikme(d), kelle arv peab olema kooskõlas teostatavate tööprotsessidega, kuid kelle maksimaalne arv ei tohi ületada tellijaga kokkulepitud või lepingus sätestatud meeskonnaliikmete arvu. Igapäevase objektitöö planeerimisel tuleb alati esimesena kaasata järelevalveinseneri ning seejärel võib kaasata täitja abisid. Intensiivsel tööperioodil võib kaasata omanikujärelevalve teostamisel täiendavat abiinseneri või inseneri abisid.
  6. Ühegi täitja meeskonnaliikme tööaega ei tohi planeerida pikemana kui 12 järjestikust tundi ööpäevas.

1. **Järelevalveinseneri lubatud objektide arv**
   1. Järelevalveinseneri samaaegselt või osaliselt kattuval ajal töös olevate objektide arv võib olla mahus, mis ei takista käesoleva lepingu igapäevast täitmist.
   2. Tellijat tuleb iganädalaselt teavitada paralleelobjektide olemasolu kohta.